Ifølge både Socialdemokratiet, Dansk Folkeparti, Konservative – som alle er imod afgifterne – lyder det, at afgifterne vil ramme socialt skævt:

- En flyafgift vil virke ulighedsskabende, da det først og fremmest vil ramme danskere med små indkomster, der måske kun rejser én gang årligt. I stedet skal man satse på en grøn udvikling indenfor flybranchen, lyder det fra Dansk Folkepartis spidskandidat, Peter Kofod.

Samme pointe lyder hos Socialdemokratiets spidskandidat Jeppe Kofod, der tilføjer, at man hellere så, at man stillede krav til flyproducenterne om at bruge mere bæredygtigt brændstof og brugte nogle af EU’s forsknings- og innovationsmidler til at hjælpe med at udvikle en grønnere luftfart.

- Vi skal i stedet lave en strukturel omstilling, som kommer alle til gode. Og så kan virksomheder og mennesker, der er meget rige, godt bidrage ekstra til den grønne omstilling, siger han.

Blandt de fire spidskandidater, som mener, at klimafgifter på flybilletter er en god ide, lyder det blandt andet, at afgifter er ét af de mange midler, man bliver nødt til at tage i brug, hvis man skal bekæmpe klimaforandringerne:

- Vi er i fuld gang med at tabe klimakampen, og et af de helt store problemer, vi har, er transportsektoren. Og det er jo de rigeste, der flyver mest. Derfor synes jeg også, der er en rimelighed i, at man lægger en afgift på 40-50 kroner på en flybillet, lyder argumentet fra De Radikales spidskandidat, Morten Helveg Petersen, hvor argumentet om social skævhed altså ikke vinder genklang.

Samme pointe finder man hos Alternativets spidskandidat, Rasmus Nordqvist: